
ΝΟΜΟΣ ΥΠΆΡΙΘ. 3043 

Ευθύνη του πωλητή για πραγματικά ελαττώματα και έλλει¬ 
ψη συνομολογημένων ιδιοτήτων, τροποποίηση διατά¬ 
ξεων του Κώδικα Πολιτικής Δικονομίας και άλλες συνα¬ 
φείς διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΕΥΘΥΝΗ ΤΟΥ ΠΩΛΗΤΗ ΓΙΑ ΠΡΑΓΜΑΤΙΚΑ 

ΕΛΑΤΤΩΜΑΤΑ ΚΑΙ ΕΛΛΕΙΨΗ ΣΥΝΟΜΟΛΟΓΗΜΕΝΩΝ 
ΙΔΙΟΤΗΤΩΝ ΚΑΙ ΣΥΝΑΦΕΙΣ ΔΙΑΤΑΞΕΙΣ 

Αρθρο 1 

1. Τα άρθρα 534 έως 537 και 540 έως 561 του Αστικού 
Κώδικα αντικαθίστανται ως εξής: 

"Άρθρο 534 

Πραγματικά ελαττώματα και έλλειψη 
συνομολογημένων ιδιοτήτων 

Ο πωλητής υποχρεούται να παραδώσει το πράγμα με 
τις συνομολογημένες ιδιάτητες και χωρίς πραγματικά ε¬ 
λαττώματα. 

Άρθρο 535 

Ο πωλητής δεν εκπληρώνει την κατά το προηγούμενο 
άρθρο υποχρέωσή του, αντο πράγμα που παραδίδει στον 
αγοραστή δεν ανταποκρίνεται στη σύμβαση και ιδίως: 

1. δεν ανταποκρίνεται στην περιγραφή που έχει γίνει α¬ 
πό τον πωλητή ή στο δείγμα ή υπόδειγμα που ο πωλητής 
είχε παρουσιάσει στον αγοραστή. 

2. δεν είναι κατάλληλο για το σκοπά της συγκεκριμένης 
σύμβασης και ιδιαίτερα για τη σύμφωνη με το σκοπά αυ¬ 
τόν ειδική χρήση. 

3. δεν είναι κατάλληλο για τη χρήση για την οποία προ¬ 
ορίζονται συνήθως πράγματα της ίδιας κατηγορίας. 

4. δεν έχει την ποιάτητα ή την απόδοση που ο αγορα¬ 
στής ευλόγως προσδοκά απά πράγματα της ίδιας κατη¬ 
γορίας, λαμβάνοντας υπόψη και τις δημόσιες δηλώσεις 
του πωλητή, του παραγωγού ή του αντιπροσώπου του, 
στο πλαίσιο ιδίως της σχετικής διαφήμισης ή της επισή¬ 
μανσης, εκτός αν ο πωλητής δεν γνώριζε ούτε όφειλε να 
γνωρίζει τη σχετική δήλωση. 


Άρθρο 536 

Πλημμελής εγκατάσταση 

Το πράγμα δεν ανταποκρίνεται στη σύμβαση και σε πε¬ 
ρίπτωση πλημμελούς εγκατάστασής του, αν η εγκατά¬ 
σταση αποτελεί μέρος της σύμβασης και πραγματοποιή¬ 
θηκε από τον πωλητή. Το ίδιο ισχύει και όταν η πλημμέλεια 
της εγκατάστασης που έγινε από τον αγοραστή οφείλεται 
στην παράλειψη του πωλητή νατού παράσχει τις σωστές 
οδηγίες. 

Άρθρο 537 
Ευθύνη για ελλείψεις 

Ο πωλητής ευθύνεται ανεξάρτητα από υπαιτιότητά του 
αν το πράγμα, κατά το χρόνο που ο κίνδυνος μεταβαίνει 
στον αγοραστή, έχει πραγματικά ελαττώματα ή στερείται 
τις συνομολογημένες ιδιάτητες, εκτός αν ο αγοραστής 
κατά τη σύναψη της σύμβασης γνώριζε ότι το πράγμα δεν 
ανταποκρίνεται στη σύμβαση ή η μη ανταπόκριση οφείλε¬ 
ται σε υλικά που χορήγησε ο αγοραστής. 

Το ελάττωμα ή η έλλειψη συνομολογημένης ιδιότητας 
που διαπιστώνεται μέσα σε έξι μήνες από την παράδοση 
του πράγματος τεκμαίρεται άτι υπήρχε κατά την παράδο¬ 
ση, εκτός αν τούτο δεν συμβιβάζεται με τη φύση του 
πράγματος που πουλήθηκε ή με τη φύση του ελαττώμα¬ 
τος ή της έλλειψης. 

Άρθρο 540 

Δικαιώματα του αγοραστή 

Στις περιπτώσεις ευθύνης του πωλητή για πραγματικό 
ελάττωμα ή για έλλειψη συνομολογημένης ιδιότητας ο α¬ 
γοραστής δικαιούται κατ’ επιλογήν του: 1. να απαιτήσει, 
χωρίς επιβάρυνσή του, τη διάρθωση ή αντικατάσταση του 
πράγματος με άλλο, εκτάς αν μια τέτοια ενέργεια είναι α¬ 
δύνατη ή απαιτεί δυσανάλογες δαπάνες. 2. να μειώσει το 
τίμημα. 3. να υπαναχωρήσει από τη σύμβαση, εκτός αν 
πρόκειται για επουσιώδες πραγματικό ελάττωμα. 

Ο πωλητής οφείλει να πραγματοποιήσει τη διόρθωση ή 
την αντικατάσταση σε εύλογο χρόνο και χωρίς σημαντική 
ενόχληση του αγοραστή. 

Άρθρο 541 

Ο αγοραστής μπορεί, αν διαπιστωθεί αργότερα και άλ¬ 
λο ελάττωμα, να ασκήσει εκ νέου ένα απά τα δικαιώματα 
του προηγούμενου άρθρου. Το ίδιο ισχύει και όταν λείπει 
συνομολογημένη ιδιότητα. 

Άρθρο 542 

Το δικαστήριο μπορεί, μολονότι ο αγοραστής άσκησε 
το δικαίωμα υπαναχώρησης, να επιδικάσει μόνο μείωση 
του τιμήματος ή να διατάξει αντικατάσταση του πράγμα¬ 
τος, αν κρίνει ότι οι περιστάσεις δεν δικαιολογούν την υ¬ 
παναχώρηση. 

Άρθρο 543 

Άν κατά το χρόνο που ο κίνδυνος μεταβαίνει στον αγο¬ 
ραστή λείπει η συνομολογημένη ιδιότητα του πράγματος, 
ο αγοραστής δικαισύται, αντί για τα δικαιώματα του άρ¬ 
θρου 540, να απαιτήσει απσζημίωση για μη εκτέλεση της 
σύμβασης ή, σωρευτικά με τα δικαιώματα αυτά, να απαι¬ 
τήσει απσζημίωση για τη ζημία που δεν καλύπτεται από 
την άσκησή τους. Το ίδιο ισχύει και σε περίπτωση παρο¬ 
χής ελαττωματικού πράγματος, η οποία οφείλεται σε 
πταίσμα τσυ πωλητή. 

Άρθρο 544 

Ο πωλητής δεν ευθύνεται σε αποζημίωση για έλλειψη 
συνομολογημένης ιδιότητας, αν η ιδιότητα αυτή υπήρχε 
κατά τη σύναψη της σύμβασης, αλλά έπαυσε να υπάρχει 
χωρίς υπαιτιότητα του πωλητή πριν μεταβεί ο κίνδυνος 
στον αγοραστή. 

Άρθρο 545 

Ανεπιφύλακτη παραλαβή 

Άν ο αγοραστής παρέλαβε το πράγμα χωρίς επιφύλαξη, 
γνωρίζοντας το ελάττωμα ή την έλλειψη της συνομολο- 
γημένης ιδιότητας, λογίζεται ότι το αποδέχθηκε. 

Άρθρο 546 

Δικαιώματα του πωλητή 

Το δικαίωμα αντικατάστασης του πράγματος κατά το άρ¬ 
θρο 540 το έχει με τους ίδιους όρους και ο πωλητής, εφό¬ 
σον η άσκησή του δεν είναι ασύμφορη για τον αγοραστή. 

Άν σ αγοραστής προβάλλει ευθύνη του πωλητή για ε¬ 
λαττώματα ή για έλλειψη συνομολογημένων ιδιοτήτων, ο 
πωλητής δικαιούται νατού τάξει εύλογη προθεσμία για να 
απαιτήσει αντικατάσταση τσυ πράγματος ή να υπαναχω¬ 
ρήσει. Άν η προθεσμία παρέλθει άπρακτη, η άσκηση των 
δικαιωμάτων αυτών απσκλείεται. 

Άρθρο 547 

Ενέργεια υπαναχώρησης ή αντικατάστασης 
λόγω ελλείψεων 

Άν ο αγοραστής υπαναχωρήσει από τη σύμβαση λόγω 
πραγματικού ελαττώματος ή έλλειψης συνομολογημέ- 
νης ιδιότητας, έχει υποχρέωση να αποδώσει το πράγμα ε¬ 
λεύθερο από κάθε βάρος που του προσέθεσε ο ίδισς, κα¬ 
θώς και τα ωφελήματα που αποκόμισε. Ο πωλητής επι¬ 
στρέφει το τίμημα με τόκο, τα έξοδα της πώλησης, καθώς 
και όσα ο αγοραστής δαπάνησε για το πράγμα. 

Οι διατάξεις της προηγούμενης παραγράφου εφαρμό¬ 
ζονται αναλόγως και στην περίπτωση αντικατάστασης 
του πράγματος. 

Άρθρο 548 

Καταστροφή ή χειροτέρευση του πράγματος 

Ο αγοραστής έχει δικαίωμα να ζητήσει αντικατάσταση 
ή να υπαναχωρήσει από τη σύμβαση ή να μειώσει το τίμη¬ 
μα και αν ακόμη το πράγμα καταοτράφηκε ή χειροτέρεψε 
εξαιτίας του ελαττώματος. 


Άρθρο 549 

Άν το πράγμα εξ ολοκλήρου ή σε μεγάλο μέρος κατα¬ 
στράφηκε ή χάθηκε ή χειρστέρεψε συσιωδώς από τυχαίο 
περιστατικό, ο αγοραστής έχει δικαίωμα μόνο σε μείωση 
του τιμήματος. 

Το ίδιο ισχύει και αν το πράγμα μεταποιήθηκε ή εκποιή¬ 
θηκε εξ ολοκλήρου ή σε μεγάλο μέρος από τον αγορα¬ 
στή. 

Άρθρο 550 

Πώληση ορισμένης έκτασης 

Άν ο πωλητής ακινήτου διαβεβαίωσε τον αγοραστή ότι 
το ακίνητο έχει ορισμένη έκταση, ευθύνεται όπως και για 
συνομολογημένη ιδιότητα. Ο αγοραστής έχει δικαίωμα υ¬ 
παναχώρησης για ελλιπή έκταση τότε μόνο όταν η έλλει¬ 
ψη είναι τόσο σημαντική, ώστε σ αγοραστής δεν έχει 
συμφέρον στη σύμβαση. 

Άρθρο 551 

Πώληση περισσότερων πραγμάτων 

Άν από περισσότερα πράγματα που πουλήθηκαν μερι¬ 
κά μόνο έχουν ελάττωμα ή δεν έχουν τη συνομολογημένη 
ιδιότητα, το δικαίωμα αντικατάστασης ή υπαναχώρησης 
περιορίζεται μόνο σε αυτά, και αν ακόμη ορίσθηκε ενιαίο 
τίμημα για όλα. Άν όμως κατά την πρόθεση των μερών τα 
πράγματα πουλήθηκαν αθρόα ή ως σύνολο και εκείνα που 
έχουν το ελάττωμα ή την έλλειψη δεν μπορούν να αποχω¬ 
ριστούν από τα υπόλοιπα χωρίς να ζημιωθεί ο ένας από 
τους συμβαλλομένους, το δικαίωμα αντικατάστασης ή υ¬ 
παναχώρησης επεκτείνεται σε όλα. 

Άρθρο 552 

Η αντικατάσταση ή υπαναχώρηση για το κύριο πράγμα 
περιλαμβάνει και τα παρεπόμενο, και αν ακόμη ορίστηκε 
γι’ αυτό ιδιαίτερο τίμημα. 

Άρθρο 553 

Πώληση με περισσότερους πωλητές ή αγοραστές 

Άν οι πωλητές ή οι αγοραστές είναι περισσότεροι, για το 
δικαίωμα αντικατάστασης εφαρμόζσνται αναλόγως οι 
διατάξεις του άρθρου 396, ενώ το δικαίωμα μείωσης του 
τιμήματος ασκείται και από τον καθέναν ή κατά καθενός 
συμμέτρως. Το ίδιο ισχύει και αν σ πωλητής ή ο αγορα¬ 
στής κληρονομηθεί από πολλούς. 

Άρθρο 554 

Παραγραφή 

Τα δικαιώματα του αγοραστή λόγω πραγματικού ελατ¬ 
τώματος ή έλλειψης συνομολογημένης ιδιότητας παρα¬ 
γράφονται μετά την πάροδο πέντε ετών για τα ακίνητα και 
δύο ετών για τα κινητά. 

Άρθρο 555 

Η παραγραφή αρχίζει από την παράδοση του πράγμα¬ 
τος στον αγοραστή. Το ίδιο ισχύει και αν ο αγοραστής α¬ 
νακάλυψε το ελάττωμα ή την έλλειψη της ιδιότητας αρ¬ 
γότερα. 

Άν ο αγοραστής ζήτησε να διεξαχθεί συντηρητική από¬ 
δειξη, η παραγραφή διακόπτεται έως το τέλος της διαδι¬ 
κασίας αυτής. 

Άρθρο 556 

Άν συμφωνήθηκε προθεσμία ευθύνηςτου πωλητή για ε¬ 
λάττωμα ή έλλειψη συνομολογημένης ιδιότητας, αυτό σε 

περίπτωση αμφιβολίας σημαίνει ότι η παραγραφή για τα 
ελαττώματα ή τις ελλείψεις που εκδηλώθηκαν μέσα στην 
προθεσμία αρχίζει από τότε που εκδηλώθηκαν. 

Άρθρο 557 

Ο πωλητής δεν μπορεί να επικαλεστεί την παραγραφή 
των προηγούμενων άρθρων, αν απέκρυψε ή αποσιώπησε 
με δόλο το ελάττωμα ή την έλλειψη της συνομολογημέ- 
νης ιδιότητας. 

Άρθρο 558 

Ο αγοραστής μπορεί και μετά τη συμπλήρωση του χρό¬ 
νου της παραγραφής να ασκήσει με ένσταση τα δικαιώ- 
ματά του από το ελάττωμα ή την έλλειψη της συνομολο- 
γημένης ιδιότητας, εφόσον ειδοποίησε γι’ αυτά τον πω- 
λητή μέσα στο χρόνο της παραγραφής. 

Άρθρο 559 
Παροχή εγγύησης 

Άν ο πωλητής ή τρίτος έχει παράσχει εγγύηση για το 
πράγμα που πουλήθηκε, ο αγοραστής έχει, έναντι εκείνου 
που εγγυήθηκε, τα δικαιώματα που απορρέουν από τη δή¬ 
λωση της εγγύησης σύμφωνα με τους όρους που περιέ- 
χονται σε αυτήν ή τη σχετική διαφήμιση, χωρίς να παρα¬ 
βλάπτονται τα δικαιώματά του που πηγάζουν από το νό¬ 
μο. 

Άρθρο 560 
Αναγωγή 

Σε περίπτωση διαδοχικών πωλήσεων και ευθύνης του 
τελικού πωλητή λόγω πραγματικού ελαττώματος ή έλλει¬ 
ψης συνομολογημένης ιδιότητας, η παραγραφή των δι¬ 
καιωμάτων του κατά προηγούμενου πωλητή λόγω του ε¬ 
λαττώματος ή της έλλειψης αρχίζει από τότε που ικανο¬ 
ποιήθηκε ο αγοραστής, εκτός αν προηγήθηκε τελεσίδικη 
δικαστική απόφαση κατάτου τελικού πωλητή, οπότεηπα- 
ραγραφή αρχίζει από την τελεσιδικία της απόφασης αυ¬ 
τής. Κατά τα λοιπά εφαρμόζονται για την παραγραφή οι 
διατάξεις των άρθρων 554 έως 558. 

Άρθρο 561 

Οι διατάξεις του προηγούμενου άρθρου εφαρμόζονται 
αναλόγως και σε περίπτωση αναγωγής εναντίον κάθε 
προηγούμενου πωλητή του ίδιου πράγματος." 

2. Οι λέξεις "να απαιτήσει την αναστροφή της σύμβα¬ 
σης" της παραγράφου 1 του άρθρου 689, "αναστροφής" 
της παραγράφου 2 του ίδιου άρθρου και "αναστροφή" του 
άρθρου 690 του Αστικού Κώδικα αντικαθίστανται αντί¬ 
στοιχα με τις λέξεις "να υπαναχωρήσει από τη σύμβαση", 
"υπαναχώρησης" και "υπαναχώρηση". 

Άρθρο 2 

1. Το άρθρο 332 του Αστικού Κώδικα αντικαθίσταται ως 
εξής: 

"Άρθρο 332 

Συμφωνία για μη ευθύνη από πταίσμα 

Άκυρη είναι κάθε έκτων προτέρων συμφωνία με την ο¬ 
ποία αποκλείεται ή περιορίζεται η ευθύνη από δόλο ή βα¬ 
ριά αμέλεια. 

Άκυρη είναι επίσης η έκτων προτέρων συμφωνία ότι δεν 
θα ευθύνεται ο οφειλέτης και για ελαφριά ακόμη αμέλεια, 
αν ο δανειστής βρίσκεται στην υπηρεσία του οφειλέτη ή η 
ευθύνη προέρχεται από την άσκηση επιχείρησης για την 


οποία προηγήθηκε παραχώρηση της αρχής. Το ίδιο ισχύ¬ 
ει και αν η απαλλακτική ρήτρα περιέχεται σε όρο της σύμ¬ 
βασης που δεν αποτέλεσε αντικείμενο ατομικής διαπραγ¬ 
μάτευσης ή αν με τη ρήτρα απαλλάσσεται ο οφειλέτης α¬ 
πό την ευθύνη για προσβολή αγαθών που απορρέουν από 
την προσωπικότητα και ιδίως της ζωής, της υγείας, της ε¬ 
λευθερίας ή της τιμής." 

2. Η παράγραφος 2 του άρθρου 334 του Αστικού Κώδι¬ 
κα αντικαθίσταται ως εξής: 

"2. Η ευθύνη αυτή μπορεί εκ των προτέρων να περιορι¬ 
στεί ή να αποκλειστεί, εκτός αν συντρέχει κάποια από τις 
περιπτώσεις του άρθρου 332." 

3. Τα άρθρα 518, 538 και 582 του Αστικού Κώδικα κα- 
ταργούνται. 

4. Το πρώτο εδάφιο του άρθρου 583 του ίδιου Κώδικα α¬ 
ντικαθίσταται ως εξής: 

"Άνεξαιτίας κάποιου δικαιώματος τρίτου αφαιρέθηκε α¬ 
πό τον μισθωτή ολικά ή μερικά η σύμφωνημένη χρήση του 
μισθίου (νομικό ελάττωμα), εφαρμόζονται αναλόγως οι 
διατάξεις των άρθρων 576 έως 579." 

Άρθρο 3 

Στο άρθρο 5 του Ν. 2251/1994 τίθεται ως νέος τίτλος 
"Πώληση καταναλωτικών αγαθών και εγγυήσεις" και οι 
παράγραφοι 3 έως 5 αντικαθίστανται ως εξής: 

"3. Όταν παρέχεται εγγύηση στον καταναλωτή, ο 
προμηθευτής οφείλει να την παρέχει γραπτώς ή με άλ¬ 
λο τεχνικό μέσο αποτύπωσης που μπορεί να είναι δια¬ 
θέσιμο και προσιτό στον καταναλωτή. Σε περίπτωση 
προμήθειας καινουργών προϊόντων με μακρά διάρκεια 
(διαρκή καταναλωτικά αγαθά), η παροχή γραπτής εγ¬ 
γύησης είναι υποχρεωτική. Η εγγύηση πρέπει να περι¬ 
λαμβάνει με απλή, ευανάγνωστη και κατανοητή διατύ¬ 
πωση στην ελληνική γλώσσα τουλάχιστον την επωνυ¬ 
μία και τη διεύθυνση του εγγυητή, το προϊόν στο οποίο 
αναφέρεται η εγγύηση, το ακριβές περιεχόμενό της, 
τη διάρκειάτης, την τοπική έκταση ισχύος της, καθώς 
και τα δικαιώματα που παρέχει το εφαρμοστέο δίκαιο. 
Η εγγύηση πρέπει να είναι σύμφωνη με τους κανόνες 
της καλής πίστης και να μην αναιρείται από υπερβολι¬ 
κές ρήτρες εξαιρέσεων. Η διάρκειάτης εγγύησης πρέ¬ 
πει να είναι εύλογη σε σχέση με την πιθανή διάρκεια 
ζωής του προϊόντος. Ειδικά για τα προϊόντα τεχνολο¬ 
γίας αιχμής, η διάρκεια της εγγύησης πρέπει να είναι 
εύλογη σε σχέση με το χρόνο κατά τον οποίο αναμένε¬ 
ται ότι θα παραμένουν σύγχρονα από τεχνολογική ά¬ 
ποψη, αν ο χρόνος αυτός είναι συντομότερος από την 
πιθανή διάρκεια ζωής τους. 

4. Η παράβαση των διατάξεων της προηγούμενης πα¬ 
ραγράφου δεν θίγει το κύρος της εγγύησης, την οποία ο 
καταναλωτής μπορεί να επικαλεσθεί και να απαιτήσει την 
τήρησή της. Σε περίπτωση αντικατάστασης του προϊ ό- 
ντος ή ανταλλακτικού του, η εγγύηση αυτόματα ανανεώ¬ 
νεται για όλη της τη διάρκεια ως προς το νέο προϊόν ή α¬ 
νταλλακτικό. 

5. Σε κάθε περίπτωση επιφυλάσσεται η εφαρμογή των 
διατάξεων του Αστικού Κώδικα για την ευθύνη του πωλη¬ 
τή για πραγματικά ελαττώματα ή έλλειψη συνομολογημέ- 
νων ιδιοτήτων. Εκ των προτέρων παραίτηση του κατανα¬ 
λωτή από την προστασία του κατά τις διατάξεις αυτές εί¬ 
ναι άκυρη. 

Σε διαφορά η οποία απορρέει από την πώληση κατανα¬ 
λωτικών αγαθών και φέρεται ενώπιον των ελληνικών δι- 

καστηρίων, ανεξάρτητα από το εφαρμοστέο σε αυτή δί¬ 
καιο, εφαρμόζονται πάντοτε οι διατάξεις του ελληνικού 
δικαίου που διέπουν την πώληση καταναλωτικών αγαθών 
κατά την έκταση που παρέχουν μεγαλύτερη προστασία 
στον καταναλωτή." 

Άρθρο 4 

Με τις διατάξεις του παρόντος κεφαλαίου προσαρμό¬ 
ζεται η ελληνική νομοθεσία στις διατάξεις της οδηγίας 
1999/44/ΕΚ του Ευρωπαϊκού Κοινοβουλίου και του Συμ¬ 
βουλίου της 25ης Μάίου 1999 "σχετικά με ορισμένες πτυ¬ 
χές της πώλησης και των εγγυήσεων καταναλωτικών α¬ 
γαθών". 

ΚΕΦΑΛΑΙΟ Β' 

ΤΡΟΠΟΠΟΙΗΣΗ ΔΙΑΤΑΞΕΩΝ ΤΟΥ ΚΩΔΙΚΑ 
ΠΟΛΙΤΙΚΗΣ ΔΙΚΟΝΟΜΙΑΣ 

Άρθρο 5 

Η παράγραφος 3 του άρθρου 214 Ατού Κώδικα Πολιτι¬ 
κής Δικονομίας αντικαθίσταται ως εξής: 

"3. Στην κλήση για συζήτηση πρέπει να περιλαμβάνε¬ 
ται και πρόσκληση προς τον εναγόμενο να προσέλθει 
στο γραφείο του δικηγόρου του ενάγοντας ή στα γρα¬ 
φεία του δικηγορικού συλλόγου του τελευταίου ορι¬ 
σμένη ημέρα και ώρα, με αντικείμενο την απόπειρα ε- 
ξώδικης επίλυσης της διαφοράς. Αν η επίσπευση γίνε¬ 
ται από τον εναγόμενο ή από άλλο διάδικο, αυτός 
προσκαλεί τον αντίδικο στο γραφείο του δικηγόρου 
του ή στα γραφεία του δικηγορικού συλλόγου του τε¬ 
λευταίου. Ο προσκαλούμενος οφείλει να παραστεί με 
δικηγόρο ή να εκπροσωπηθεί από δικηγόρο εφοδια¬ 
σμένο με την κατά το άρθρο 98 ειδική πληρεξουσιότη¬ 
τα. Στη συνάντηση μπορεί να κληθεί και ο τυχόν προ- 
σεπικαλούμενος. Οι δικηγόροι μπορούν από κοινού να 
ορίσουν άλλη ημερομηνία συνάντησης ή να αναβάλ¬ 
λουν τη συνάντηση για άλλη ημέρα και ώρα σε ορισμέ¬ 
νο τόπο. Οι συναντήσεις για την εξώδικη επίλυση της 
διαφοράς πραγματοποιούνται μέσα στο χρονικό διά¬ 
στημα από την πέμπτη ημέρα μετά την επίδοση της α¬ 
γωγής έως τηντριακοστή πέμπτη ημέρα πριν από τη δι¬ 
κάσιμο." 

Άρθρο 6 

1. Η διάταξη του τελευταίου εδαφίου της παραγράφου 
2 του άρθρου 226 του Κώδικα Πολιτικής Δικονομίας κα- 
ταργείται. 

2. Το άρθρο 228 του Κώδικα Πολιτικής Δικονομίας, το ο¬ 
ποίο καταργήθηκε με την παράγραφο 2 του άρθρου 6του 
Ν. 2915/2001, επαναφέρεται σε ισχύ μετά εξής περιεχό¬ 
μενο: 

"Η προθεσμία για την κλήτευση των διαδίκων είναι εξή¬ 
ντα ημέρες και, αν ο διάδικος που καλείται ή κάποιος από 
τους ομοδίκους διαμένει στο εξωτερικό ή είναι άγνωστης 
διαμονής, ενενήντα ημέρες πριν απάτη συζήτηση." 

3. Το άρθρο 229 του Κώδικα Πολιτικής Δικονομίας αντι¬ 
καθίσταται ως εξής: 

"Αντίγραφο της αγωγής με την κάτω από αυτήν πράξη 
για τον προσδιορισμό δικασίμου και την κλήση για συζή¬ 
τηση στην ορισμένη δικάσιμο επιδίδεται στον εναγόμενο 
με την επιμέλεια του ενάγοντας." 

4. Η παράγραφος 1 του άρθρου 230 του Κώδικα Πολιτι¬ 
κής Δικονομίας, που καταργήθηκε με την παράγραφο 2 


του άρθρου 6 του Ν. 2915/2001, επαναφέρεται σε ισχύ, 
ως εξής: 

"1. Οι διατάξεις των άρθρων 228 και 229 του Κώδικα Πο¬ 
λιτικής Δικονομίας εφαρμόζονται και για τον προσδιορι¬ 
σμό κάθε άλλης δικασίμου." 

Αρθρο 7 

1. Το πρώτο εδάφιο της παραγράφου 1 του άρθρου 237 
του Κώδικα Πολιτικής Δικονομίας αντικαθίσταται ως ε¬ 
ξής: 

"Ενώπιον του μονομελούς και του πολυμελούς πρωτο¬ 
δικείου οι διάδικοι πρέπει να καταθέσουν το αργότερο εί¬ 
κοσι ημέρες πριν από τη δικάσιμο προτάσεις, επί των ο¬ 
ποίων ο γραμματέας σημειώνει τη χρονολογία κατάθε¬ 
σης." 

2. Το δεύτερο εδάφιο της παραγράφου 1 του άρθρου 
237 του Κώδικα Πολιτικής Δικονομίας καταργείται. 

3. Η παράγραφος 2του άρθρου 241 του Κώδικα Πολιτι¬ 
κής Δικονομίας αντικαθίσταται ως εξής: 

"2. Το δικαστήριο μπορεί να επιδικάσει, με απόφαση 
που καταχωρίζεται στα πρακτικά, δικαστική δαπάνη σε 
βάρος εκείνου που ζήτησε την αναβολή, με αίτηση του α- 
ντιδίκου του, 70 έως 400 ευρώ." 

4. Το πρώτο εδάφιο της παραγράφου 4 του άρθρου 268 
αντικαθίσταται ως εξής: 

"Η ανταγωγή ασκείται είτε με χωριστό δικόγραφο που ε¬ 
πιδίδεται τριάντα τουλάχιστον ημέρες πριν από τη συζή¬ 
τηση είτε με τις προτάσεις της παρ. 1 του άρθρου 237 που 
στην περίπτωση αυτή κατατίθενται τριάντα τουλάχιστον 
ημέρες πριν από τη συζήτηση είτε, όπου η υποβολή προ¬ 
τάσεων δεν είναι υποχρεωτική, προφορικά, κατά τη συζή¬ 
τηση." 

5. Η παράγραφος 6 του άρθρου 270 του Κώδικα Πολιτι¬ 
κής Δικονομίας αντικαθίσταται ως εξής: 

"6. Έως τη δωδεκάτη ώρα της όγδοης εργάσιμης ημέ¬ 
ρας από τη συζήτηση ή από την αυτοψία ή από τη λήξη 
της προθεσμίας για την κατάθεση της γνωμοδότησης 
των πραγματογνωμόνων οι διάδικοι μπορούν να καταθέ¬ 
σουν προσθήκη στις προτάσεις τους, η οποία περιορίζε¬ 
ται στην αξιολόγηση των αποδείξεων κατά την αντίκρου¬ 
ση των ισχυρισμών που προβλήθηκαν οψίμως κατά το 
άρθρο 269 παρ. 2. Ο γραμματέας το αργότερο την τέ¬ 
ταρτη εργάσιμη ημέρα από τη συζήτηση υποχρεούται να 
χορηγεί στους διαδίκους αντίγραφα των πρακτικών της 
δίκης." 

6. Ως προς τις προθεσμίες κατάθεσης προτάσεων, προ¬ 
σθήκης - αντίκρουσης και ανταγωγής στις δίκες ενώπιον 
του μονομελούς πρωτοδικείου εξακολουθούν να ισχύουν 
οι διατάξεις της παραγράφου 3 του άρθρου 7 του Ν. 2915/ 
2001 . 

Αρθρο 8 

1. Η παράγραφος 2του άρθρου 520 του Κώδικα Πολιτι¬ 
κής Δικονομίας αντικαθίσταται ως εξής: 

"2. Πρόσθετοι λόγοι έφεσης ως προς τα κεφάλαια της 
απόφασης που έχουν προσβληθεί με την έφεση και εκεί¬ 
να που αναγκαστικά συνέχονται με τα κεφάλαια αυτά α¬ 
σκούνται μόνο με ιδιαίτερο δικόγραφο που κατατίθεται 
στη γραμματεία του δευτεροβάθμιου δικαστηρίου και, α¬ 
φού συνταχθεί έκθεση κάτω από το δικόγραφο αυτό, κοι¬ 
νοποιείται στον εφεσίβλητο τριάντα ημέρες πριν από τη 
συζήτηση της έφεσης." 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3749 


2. Η παράγραφος 2 του άρθρου 523 του Κώδικα Πολιτι¬ 
κής Δικονομίας αντικαθίοταται ως εξής: 

"2. Η αντέφεση ασκείται μόνο με ιδιαίτερο δικόγραφο 
που κατατίθεται στη γραμματεία του δευτεροβάθμιου δι¬ 
καστηρίου και, αφού συνταχθεί έκθεση κάτω από αυτό, 
κοινοποιείται στον εκκαλούντα τριάντα ημέρες πριν από 
τη συζήτηση της έφεσης." 

3. Στην παράγραφο 1 του άρθρου 524 του Κώδικα Πο¬ 
λιτικής Δικονομίας προστίθεται εδάφιο δεύτερο, που έχει 
ως εξής: 

"Ειδικώς στις περιπτώσεις που δεν εφαρμόζονται οι δια¬ 
τάξεις του άρθρου 528 η κατάθεση των προτάσεων γίνε¬ 
ται έως την έναρξη της συζήτησης και η κατάθεση της 
προσθήκης σε αυτές έως τη δωδέκατη ώρατηςτρίτης ερ¬ 
γάσιμης ημέρας μετά τη συζήτηση." 

Άρθρο 9 

Η παράγραφος 2 του άρθρου 547του Κώδικα Πολιτικής 
Δικονομίας αντικαθίσταται ως εξής: 

"2. Πρόσθετοι λόγοι αναψηλάφησης ως προς τα ίδια κε¬ 
φάλαια της απόφασης, όπως και εκείνα που αναγκαστικά 
συνέχονται μαζί τους, ασκούνται μόνο με ιδιαίτερο δικό¬ 
γραφο που κατατίθεται στη γραμματεία του δικαστηρίου 
προς το οποίο απευθύνεται η αναψηλάφηση και, αφού 
συνταχθεί έκθεση κάτω από αυτό, κοινοποιείται σε εκεί¬ 
νον κατά του οποίου στρέφεται η αναψηλάφηση τριάντα 
ημέρες πριν από τη συζήτησή της." 

Άρθρο 10 

1. Τα εδάφια δεύτερο και τρίτο της παραγράφου 1 του 
άρθρου 571 του Κώδικα Πολιτικής Δικονομίας αντικαθί¬ 
στανται ως εξής: 

"Αντο συμβούλιο αποδεχθείομόφωνατηνπρόταση του 
εισηγητή, εκδίδει διάταξη με την οποία ματαιώνεται η συ¬ 
ζήτηση της υπόθεσης. Με την ίδια διάταξη επιδικάζεται 
στον αναιρεσίβλητο δικαστική δαπάνη, αν αυτός είχε κα¬ 
ταθέσει προτάσεις, υπολογιζομένης της αμοιβής του 
πληρεξουσίου του δικηγόρου στο μισό του ελάχιστου ο¬ 
ρίου και ορίζεται παράβολο τριακοσίων έως οκτακοσίων 
ευρώ." 

2. Τα δύο πρώτα εδάφια της παραγράφου 2του άρθρου 
571 του Κώδικα Πολιτικής Δικονομίας αντικαθίστανται ως 
εξής: 

"Αν εκδοθεί διάταξη της προηγούμενης παραγράφου, 
με την οποία ματαιώνεται η συζήτηση της υπόθεσης, μπο¬ 
ρεί ο αναιρεσείων να ζητήσει με αίτησή του να συζητηθεί 
η υπόθεση στο ακροατήριο." 

3. Το τελευταίο εδάφιο της παραγράφου 2 του άρθρου 
571 του Κώδικα Πολιτικής Δικονομίας αντικαθίσταται ως 
εξής: 

"Αν δεν υποβληθεί εμπρόθεσμα αίτηση για συζήτηση 
της υπόθεσης στο ακροατήριο ή η υποβληθείσα αίτηση α- 
πορριφθεί ως απαράδεκτη η αίτηση αναίρεσης θεωρείται 
πως δεν ασκήθηκε." 

Άρθρο 11 

Το δεύτερο εδάφιο της παραγράφου 2 του άρθρου 585 
του Κώδικα Πολιτικής Δικονομίας αντικαθίσταται ως ε¬ 
ξής: 

"Νέοι λόγοι μπορούν να προταθούν μόνο με πρόσθετο 
δικόγραφο που κατατίθεται στη γραμματεία του δικαστη¬ 
ρίου προς το οποίο απευθύνεται η ανακοπή, κάτω από το 
οποίο συντάσσεται έκθεση, και κοινοποιείται στον αντίδι- 


κο τριάντα ή, όταν πρόκειται για ειδικές διαδικασίες, οκτώ 
τουλάχιστον ημέρες πριν από τη συζήτηση." 

Άρθρο 12 

1. Το πρώτο εδάφιο της παραγράφου 2 του άρθρου 
882Ατου Κώδικα Πολιτικής Δικονομίας αντικαθίσταται ως 
εξής: 

"Από το ποσό της αμοιβής ο δικαστικός λειτουργός λαμ¬ 
βάνει ποσοστό 35%, 25% καταβάλλεται συγχρόνως σε ει¬ 
δικό λογαριασμό του Ταμείου Χρηματοδότησης Δικαστι¬ 
κών Κτιρίων (ΤΑ.Χ.ΔΙ.Κ.), το δε υπόλοιπο 40% κατατίθεται 
σε έντοκο λογαριασμό και περιέχεται σε κοινό ταμείο που 
τηρείται από τον οικείο πρόεδρο ή εισαγγελέα, ο οποίος 
τον Ιανουάριο κάθετρίτου έτους κατανέμειτο σύνολο των 
ποσών και των τόκων των δύο προηγούμενων ετών στους 
δικαστές ή τους εισαγγελείς που υπηρέτησαν στο δικα¬ 
στήριο ή την εισαγγελία κατά τα εν λόγω δύο προηγού¬ 
μενα έτη, ανάλογα με τη διάρκεια της υπηρεσίας τους κα¬ 
τά τη διετία αυτή." 

2. Στο τέλος της παραγράφου 2 του άρθρου 882Α του 
Κώδικα Πολιτικής Δικονομίας προστίθεταιτο ακόλουθο ε¬ 
δάφιο: 

"Αντί της κατανομής το ποσοστό του 40% μπορεί, με α¬ 
πόφαση της Ολομέλειας του οικείου δικαστηρίου ή της ει¬ 
σαγγελίας, να διατίθεται, εν άλω ή εν μέρει, για σκοπούς 
συνδεόμενους με τη λειτουργίατου δικαστηρίου ή για την 
αρωγή αναξιοπαθούντων δικαστικών λειτουργών και υ¬ 
παλλήλων." 

Άρθρο 13 

1. Η παράγραφος 3 του άρθρου 929του Κώδικα Πολιτι¬ 
κής Δικονομίας αντικαθίσταται ως εξής: 

"3. Κατά τη νύχτα, τα Σάββατα, τις Κυριακές και τις ημέ¬ 
ρες τις κατά νόμο εξαιρετέες δεν μπορεί να γίνει πράξη 
της αναγκαστικής εκτέλεσης, εκτός αν ο ειρηνοδίκης του 
τόπου της εκτέλεσης δώσει τη σχετική άδεια, κατά τη 
διαδικασία των άρθρων 686 επ.." 

2. Το άρθρο 960 του Κώδικα Πολιτικής Δικονομίας αντι¬ 
καθίσταται ως εξής: 

"1.0 αρμόδιος για την εκτέλεση δικαστικός επιμελητής 
καταρτίζει περίληψη κατασχετήριας έκθεσης, που περιέ¬ 
χει συνοτττική περιγραφή των κατασχεθέντων κινητών, το 
ονοματεπώνυμο του υπέρ ου και του καθ’ ου η εκτέλεση, 
το όνομα του υπαλλήλου του πλειοτηριασμού, τον τόπο, 
τηνημέρα και την ώρατου πλειοτηριασμού, τηντιμή πρώ¬ 
της προσφοράς και τους όρους του πλειοτηριασμού που 
θέτει τυχόν ο υπέρ ου η εκτέλεση και που γνωστοποιήθη¬ 
καν στο δικαστικό επιμελητή με την εντολή για εκτέλεση 
του άρθρου 927. 

2. Την κατά την παράγραφο 1 περίληψη ο δικαστικός 
επιμελητής επιδίδει μέσα σε δέκα (10) ημέρες από την η¬ 
μέρα της κατάσχεσης στον οφειλέτη και τον ειρηνοδίκη 
του τόπου της κατάσχεσης, την καταθέτει δε μέσα στην 
ίδια προθεσμία στον υπάλληλο του πλειοτηριασμού. Α¬ 
πόσπασμα της περίληψης αυτής, που περιλαμβάνει τα 
ονοματεπώνυμα του υπέρ ου και του καθ’ ου η εκτέλεση, 
συνοπτική περιγραφή των κατασχεθέντων κινητών, την 
τιμή πρώτης προσφοράς, το όνομα και την ακριβή διεύ¬ 
θυνση του υπαλλήλου του πλειοτηριασμού, καθώς και 
τον τόπο, την ημέρα και την ώρα του πλειοτηριασμού, 
δημοσιεύεται δέκα (10) τουλάχιστον ημέρες πριν από 
την ημέρα του πλειοτηριασμού σε κύριο φύλλο καθημε- 

ρινής εφημερίδας που εκδίδεται στο δήμο ή στην κοινό¬ 
τητα όπου βρίσκεται ο τόπος του πλειστηριασμού και αν 
δεν εκδίδεται τέτοια εφημερίδα σε κύριο φύλλο καθημε¬ 
ρινής εφημερίδας που εκδίδεται στην πρωτεύουσα της 
επαρχίας στην οποία υπάγεται ο δήμος ή κοινότητα. Αν 
δεν εκδίδεται τέτοια εφημερίδα ή αν η κατά την κατά¬ 
σχεση οριζόμενη συνολική αξία των κατασχεθέντων κι¬ 
νητών δεν υπερβαίνει το ποσό των τριακοσίων (300) ευ¬ 
ρώ, η περίληψη ανακοινώνεται δημόσια: α) με τοιχοκόλ¬ 
ληση στο γραφείο του δήμου ή της κοινότητας, όπου ο 
τόπος του πλειστηριασμού, πέντε (5) τουλάχιστον ημέ¬ 
ρες πριν από τον πλειστηριασμό και β) με κήρυξη από 
κήρυκα στην έδρα του δήμου ή της κοινότητας όπου ο 
τόπος του πλειστηριασμού, και στο συνηθισμένο για 
τους πλειστηριασμούς τόπο, την προηγούμενη του πλει- 
στηριασμού Τετάρτη από τις 12.00 το μεσημέρι έως τις 
14.00 το απόγευμα. Για την κήρυξη ο δικαστικός επιμε¬ 
λητής συντάσσει έκθεση που υπογράφεται και από τον 
κήρυκα. 

3.0 πλειστηριασμός δεν μπορεί να γίνει χωρίς να τηρη¬ 
θούν οι διατυπώσεις των δύο προηγούμενων παραγρά¬ 
φων, διαφορετικά είναι άκυρος." 


Άρθρο 14 

Η ισχύς του νάμου αυτού αρχίζει απά τη δημοσίευσή 
του στην Εφημερίδα της Κυβερνήσεως. 

Παραγγέλλομε τη δημοσίευση του παράντος στην Ε¬ 
φημερίδα της Κυβερνήσεως και την εκτέλεσή του ως νό¬ 
μου του Κράτους. 

Αθήνα, 21 Αυγούστου 2002 

ο ΠΡΟΕΔΡΟΣ ΤΗΣΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Ν. ΧΡΙΣΤΟΔΟΥΛΑΚΗΣ Α. ΤΣΟΧΑΤΖΟΠΟΥΛΟΣ 

ΔΙΚΑΙΟΣΥΝΗΣ 

Φ. ΠΕΤΣΑΛΝΙΚΟΣ 

Θεωρήθηκε και τέθηκε η Μεγάλη Σφραγίδα του Κράτους 
Αθήνα, 21 Αυγούστου 2002 

ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Φ. ΠΕΤΣΑΛΝΙΚΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐΐρ: νννννν.βί.9Γ 
β-ΓτίΗΐΙ: ννβϋιπΗδΐβΓ @ βΐ.ςτ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε.: 010 5225 761 - 010 5230 841 Πληροφορίες λοιπών Φ.Ε.Κ.: 010 5225 713 - 010 5249 547 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήρια Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610)638109-110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410) 597449 
(06610) 89127/89120 
(0810) 396 223 

(02510) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυΓΟ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 βυΓΟ για κάθε επιπλέον σελίδα. 

Σε μορφή 00: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



ΕϋΡΟ 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή 00 - γοιτι για δημοσιεύματα μετά το 1994 καθορίζεται σε 30 βυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιηΐβτηβΐ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θυΓΟ 

ΘυΓΟ 

ΘυΓΟ 

ΘυΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 

- - 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 

- - 

Προκηρύξεων Α.Σ.Ε.Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 ουιο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ΙπΙθγπθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00" 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































